ประกาศองค์การขนส่งมวลชนกรุงเทพ เรื่อง การออกพันธบัตรองค์การขนส่งมวลชนกรุงเทพ พ.ศ. 2552 ครั้งที่ 4

ประกาศองค์การขนส่งมวลชนกรุงเทพ
ประกาศองค์การขนส่งมวลชนกรุงเทพ
เรื่อง
การออกพันธบัตรองค์การขนส่งมวลชนกรุงเทพ
พ.ศ.
๒๕๕๒ ครั้งที่ ๔[๑]
 

อาศัยอำนาจตามความในมาตรา ๗ (๗)
แห่งพระราชกฤษฎีกาจัดตั้งองค์การขนส่งมวลชนกรุงเทพ พ.ศ. ๒๕๑๙
และโดยความเห็นชอบของคณะรัฐมนตรี ผู้อำนวยการองค์การขนส่งมวลชนกรุงเทพจึงขอประกาศให้ทราบว่า

ข้อ ๑
องค์การขนส่งมวลชนกรุงเทพกู้ยืมเงินโดยวิธีออกพันธบัตร

ข้อ ๒
พันธบัตรนี้มีชื่อเรียกว่า พันธบัตรองค์การขนส่งมวลชนกรุงเทพ
พ.ศ. ๒๕๕๒ ครั้งที่ ๔

ข้อ ๓
พันธบัตรนี้กระทรวงการคลังเป็นผู้ค้ำประกันเงินต้นและดอกเบี้ย

ข้อ ๔
พันธบัตรนี้เป็นพันธบัตรชนิดระบุชื่อผู้ถือ

ข้อ ๕
พันธบัตรนี้มีมูลค่าที่ออกรวม ๑,๐๐๐
ล้านบาท (หนึ่งพันล้านบาทถ้วน) แบ่งออกเป็นจำนวน ๑,๐๐๐,๐๐๐
หน่วย (หนึ่งล้านหน่วย) โดยมีมูลค่าหน่วยละ ๑,๐๐๐
บาท (หนึ่งพันบาทถ้วน)

ข้อ ๖
พันธบัตรนี้กำหนดไถ่ถอนพันธบัตรเมื่อครบ ๔
ปี
นับแต่วันออกพันธบัตรเป็นการไถ่ถอนครั้งเดียวเต็มตามจำนวนที่ออกและไม่มีการไถ่ถอนก่อนกำหนด

ข้อ ๗
วันออกจำหน่ายพันธบัตร คือ วันที่ ๒๓
มิถุนายน ๒๕๕๒

ข้อ ๘
วันไถ่ถอนพันธบัตร คือ วันที่ ๒๓
มิถุนายน ๒๕๕๖ หากวันดังกล่าวตรงกับวันหยุดทำการขององค์การขนส่งมวลชนกรุงเทพหรือวันหยุดทำการของธนาคารพาณิชย์
ก็ให้เลื่อนเป็นวันเปิดทำการถัดไป

ข้อ ๙
พันธบัตรนี้มีอัตราดอกเบี้ยคงที่ร้อยละ
๓.๒๙ (สามจุดสองเก้า) ต่อปี คำนวณจากมูลค่าของพันธบัตร
โดยเริ่มจากวันออกพันธบัตรถึงวันก่อนวันไถ่ถอนพันธบัตร
การคำนวณดอกเบี้ยใช้หลักเกณฑ์หนึ่งปี มี ๓๖๕ วัน
และนับวันตามจำนวนวันที่เกิดขึ้นจริง เศษของหนึ่งสตางค์ให้ปัดทิ้ง

ข้อ ๑๐
องค์การขนส่งมวลชนกรุงเทพจะชำระดอกเบี้ยให้แก่ผู้ถือกรรมสิทธิ์ในพันธบัตรตามกำหนด
ดังนี้
๑๐.๑ ดอกเบี้ยงวดแรกชำระในวันที่ ๒๓ ธันวาคม ๒๕๕๒
๑๐.๒ ดอกเบี้ยงวดต่อไปชำระทุก ๆ ๖ เดือน ทุก ๆ
วันที่ ๒๓ มิถุนายน และวันที่ ๒๓ ธันวาคม ของทุกปี ตลอดอายุของพันธบัตร
๑๐.๓
ดอกเบี้ยงวดสุดท้ายชำระพร้อมกับต้นเงินของพันธบัตร ณ วันไถ่ถอนพันธบัตร
๑๐.๔ ถ้าวันครบกำหนดชำระดอกเบี้ยดังที่ระบุใน
๑๐.๑ และ ๑๐.๒ ตรงกับวันหยุดทำการขององค์การขนส่งมวลชนกรุงเทพ
หรือวันหยุดทำการของธนาคารพาณิชย์ก็ให้เลื่อนไปชำระในวันเปิดทำการถัดไป

ข้อ ๑๑
ธนาคารออมสิน
ตกลงรับซื้อพันธบัตรดังกล่าวทั้งจำนวน
และธนาคารแห่งประเทศไทยเป็นนายทะเบียนและตัวแทนการจ่ายเงินพันธบัตรองค์การขนส่งมวลชนกรุงเทพ
พ.ศ. ๒๕๕๒ ครั้งที่ ๔

ข้อ ๑๒
การโอนกรรมสิทธิ์หรือการจำนำพันธบัตรให้ทำได้โดยนำพันธบัตรไปจดทะเบียนการโอนกรรมสิทธิ์หรือการจำนำที่ธนาคารแห่งประเทศไทย
ซึ่งได้รับแต่งตั้งเป็นนายทะเบียนและตัวแทนการจ่ายเงินของพันธบัตรนี้
การโอนกรรมสิทธิ์หรือการจำนำพันธบัตรหรือการเปลี่ยนแปลงเงื่อนไขให้ถือปฏิบัติตามระเบียบและวิธีปฏิบัติที่เกี่ยวกับการเป็นนายทะเบียนและตัวแทนการจ่ายเงินของธนาคารแห่งประเทศไทย

ข้อ ๑๓
พันธบัตรนี้มิให้ถือว่าสมบูรณ์
เว้นแต่พนักงานธนาคารแห่งประเทศไทย ซึ่งผู้อำนวยการองค์การขนส่งมวลชนกรุงเทพได้แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตร


ประกาศ
ณ วันที่ ๑๙ มิถุนายน พ.ศ. ๒๕๕๒
โอภาส
เพชรมุณี
กรรมการบริหารกิจการองค์การ
รักษาการในตำแหน่ง
ผู้อำนวยการองค์การขนส่งมวลชนกรุงเทพ







ปริยานุช/ผู้จัดทำ
๑๐
สิงหาคม ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๑๐๕ ง/หน้า ๖๒/๒๗ กรกฎาคม ๒๕๕๒